7. ΑΠΟΦΣΗ ΥΠΟΥΡΓΟΥ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 94711/81 της 25 Αυγ./3 Σεπτ. 1981 (ΦΕΚ Β΄ 506) Περί επιχορηγήσεως των Ε/Γ, Ε/Γ-Ο/Γ και Φ/ΓΟ/Γ ακτοπλοϊκών πλοίων. Έχοντας υπόψη: Τα άρθρ. 1 και 2 του Νόμ. 1196/81 (ΦΕΚ 224 Α/24.8.1981) «περί επιχορηγήσεως των επιβατηγών, επιβατηγών–οχηματαγωγών και φορτηγών οχηματαγωγών ακτοπλοϊκών πλοίων», αποφασίζουμε: Καθορίζουμε τους δικαιούχους, τους όρους, τις προϋποθέσεις, την διαδικασία παροχής της επιχορηγήσεως ως και κάθε εν γένει θέμα σχετιζόμενο με αυτή ως ακολούθως: Ι.Περιπτώσεις επιχορηγήσεως. 1.Η κατά τα ανωτέρω επιχορήγηση παρέχεται για τα εκτελούμενα από 1ης Οκτ. 1980 μέχρι 31ης Δεκ. 1980 προγραμματισμένα προσωρινά ή οριστικά δρομολόγια μεταξύ Ελληνικών λιμένων από τα ακτοπλοϊκά επιβατηγά πλοία (κλασσικού τύπου ή οχηματαγωγά) και φορτηγά–οχηματαγωγά. 2.Η επιχορήγηση αυτή παρέχεται επίσης με τους αυτούς όρους και για τα εντός του ιδίου διαστήματος εκτελούμενα κατά τροποποίηση εγκεκριμένων, δρομολογίων, εφ’ όσον αυτά εγκρίνονται από το ΥΕΝ ή από τις εξουσιοδοτημένες από το ΥΕΝ Λιμενικές Αρχές, προς εξυπηρέτηση συγκοινωνιακών αναγκών. ΙΙ.Δικαιούχοι και διαδικασία απολήψεως της επιχορηγήσεως. 1.Η επιχορήγηση αποδίδεται στις αναγνωρισμένες από το Δημόσιο εταιρείες εμπορίας και διανομής πετρελαιοειδών, οι οποίες εφοδιάζουν με καύσιμη ύλη τα πλοία για την εκτέλεση των ως άνω δρομολογίων. Οι εταιρείες κατ’ ακολουθίαν πιστώνουν τα δικαιούμενα επιχορηγήσεως πλοία με τα αντιστοιχούντα εις αυτά ποσά. 2.Η επιχορήγηση αυτή θα κατανεμηθεί ανάλογα με την καταναλωθείσα ποσότητα καυσίμων από τα δικαιούμενα επιχορηγήσεως πλοία, τα οποία θα περιλαμβάνονται στις καταστάσεις και τα λοιπά δικαιολογητικά των εταιρειών πετρελαιοειδών. Η κατανομή για τα πλοία που καταναλώνουν καύσιμα DIESEL και MAZOYT θα γίνει αφού πραγματοποιηθεί προηγουμένως αναγωγή της αξίας ΜΑΖΟΥΤ εις DIESEL, λαμβανομένης υπόψη της μέσης τιμής των ανωτέρω καυσίμων που ίσχυε κατά το τρίμηνο από 1.10.80 έως 31.12.80. Η κατανομή θα πραγματοποιηθεί μετά την ολοκλήρωση της υποβολής των δικαιολογητικών, καθοριζομένης ως ημερομηνίας λήξεως της προθεσμίας υποβολής αυτών της 30.11.1981. 3.Οι εν λόγω εταιρείες πρέπει να υποβάλλουν στο ΥΕΝ. ΓΔΠ/ΔΑΚ 3ο εντός της ανωτέρω ταχθείσης προθεσμίας τα κάτωθι δικαιολογητικά: α)Βεβαίωση της Λιμενικής Αρχής του τόπου εφοδιασμού του πλοίου με καύσιμα. Η βεβαίωση αυτή, λαμβανομένη μερίμνη των εκμεταλλευομένων τα πλοία, πρέπει να περιλαμβάνει τα ακόλουθα (Μετά τη σελ. 836(α) Σελ. 837 Τεύχος 775–Σελ. 37 Ειδικές τιμές καυσίμων 19.Λ.η.6-7 στοιχεία: (Ι) ότι το πλοίο δικαιούται επιχορηγήσεως βάσει των ως άνω κριτηρίων, (ΙΙ) τον αριθμόν των μιλίων των εκτελεσθέντων δρομολογίων, (ΙΙΙ) την ανά μίλι κατανάλωση του πλοίου που προκύπτει από τον πίνακα της ΕΕΠ και (IV) την καταναλωθείσα ποσότητα καυσίμων DIESEL και ΜΑΖΟΥΤ. Η εν λόγω βεβαίωση θα καλύπτει όλο το χρονικό διάστημα της επιχορηγήσεως δηλαδή από 1.10.80 έως 31.12.80. β)Κατάσταση πληρωμής κατά πλοίο εις τριπλούν συντασσομένη από τις προμηθεύτριες εταιρείες που θα περιλαμβάνει: (1) το όνομα του δικαιουμένου πλοίου και πλοιοκτήτου ή εφοπλιστού και (ΙΙ) τη διατεθείσα στο πλοίο ποσότητα καυσίμων καθ’ όλο το χρονικό διάστημα από 1.10.80-31.12.1980. γ)Πιστοποιητικό περί της φορολογικής ενημερότητος της προμηθευτρίας εταιρείας. δ)Κεκυρωμένα αντίγραφα των υπό στοιχ. 4α, 4β και 4γ αναφερομένων κατωτέρω δικαιολογητικών. ε)Το αντίγραφο του διατρήτου πιστωτικού σημειώματος προς πελάτες της εταιρείας και το συγκεντρωτικό χρεωστικό σημείωμα που απεικονίζει την απαίτηση της εταιρείας από το Δημόσιο, θα υποβληθούν από τις εταιρείες πετρελαιοειδών αμέσως μετά την υπό του ΥΕΝ κατά πλοίο κατανομή του ποσού της επιχορηγήσεως και την γνωστοποίηση αυτού στις εταιρείες από την Υπηρεσία μας. 4.Προς έκδοση από τις οικείες Λιμενικές Αρχές της κατά τα ανωτέρω βεβαιώσεως, οι εκμεταλλευόμενοι τα επιχορηγούμενα πλοία πρέπει να υποβάλουν προς αυτές τα ακόλουθα στοιχεία: α)Κεκυρωμένο αντίγραφο της αιτήσεως εφοδιασμού ή αναλώσεως ή του δελτίου παραλαβής καυσίμων θεωρημένο από την Τελωνειακή Αρχή του τόπου παραλαβής. β)Υπεύθυνη δήλωση του Νόμ. 105/69 υπογραφομένη από τον Πλοίαρχο και τον Α΄ Μηχανικό περί των πραγματοποιηθέντων ταξειδίων μεταξύ Ελληνικών λιμένων και των διανυθέντων μιλίων. γ)Αντίγραφα ημερολογίου Γεφύρας περί των εκτελεσθέντων δρομολογίων κατά το χρονικό διάστημα από 1.10.1980 έως 31.12.80. Σελ. 838 Τεύχος 775–Σελ. 38 5.Το ΥΕΝ/ΓΔΠ/ΔΑΚ 3ο θα προβαίνει στον προσήκοντα έλεγχο των υποβαλλομένων από τις εταιρείες πετρελαιοειδών δικαιολογητικών επιχορηγήσεως και θα κρατεί αυτά στην Υπηρεσία μέχρι την 30.11.1981 οπότε θα λήξει η προθεσμία υποβολής των δικαιολογητικών. Μετά ταύτα θα προβεί στην κατά πλοίο κατανομή του διατεθέντος ποσού επιχορηγήσεως, ανάλογα με την καταναλωθείσα από κάθε πλοίο, καθ’ όλο το χρονικό διάστημα της επιχορηγήσεως, ποσότητα καυσίμων. 6.Μετά την ολοκλήρωση της κατανομής του ποσού και την συμπλήρωση των δικαιολογητικών κάθε πλοίου με το πιστωτικό και χρεωστικό σημείωμα των εταιρειών πετρελαιοειδών, το ΥΕΝ/ΓΔΠ/ΔΑΚ 3ο θα αποστέλλει τα δικαιολογητικά αυτά-μετά αντιγράφου της παρούσης–στην Υπηρεσία Εντελλομένων Εξόδων προς έκδοση του οικείου χρηματικού εντάλματος πληρωμής. 7.Το κατά τα ανωτέρω ποσό επιχορηγήσεως δεν υπόκειται σε κρατήσεις πλην του αναλογούντος τέλους χαρτοσήμου, παρακρατουμένου κατά τις ισχύουσες διατάξεις. 8.Ως προς το θέμα της υπογραφής των σχετικών με την ως άνω επιχορήγηση εγγράφων έχουν ισχύ οι διατάξεις του άρθρ. 2 παρ. 1δ της υπ’ αριθ. 145021/2/80/24.9.1980 αποφάσεως ΥΕΝ «περί μεταβιβάσεως εξουσίας για να υπογράφουν με εντολή Υπουργού ο Γενικός Γραμματεύς, ο Αρχηγός Λ.Σ., ο Υπαρχηγός Λ.Σ., οι προϊσταμένοι Γενικών Διευθύνσεων κλπ. 9.Η Διεύθυνση Ακτοπλοΐας, τμήμα 3ο, για την παρακολούθηση των σχετικών δοσοληψιών του λογαριασμού θα τηρεί τα ακόλουθα βιβλία και στοιχεία: α)Ημερολόγιο χρηματικής διαχειρίσεως. β)Βιβλίο εκδιδομένων εντολών και γ)Εδικό βιβλίο πρωτοκόλλου λήψεως δικαιολογητικών. 10.Κάθε προηγούμενη απόφαση επί του αυτού αντικειμένου καταργείται. 11.Η παρούσα να κοινοποιηθεί κανονικά και να δημοσιευθεί στη Εφημερίδα της Κυβερνήσεως, εφαρμόζεται δε από 1ης Οκτ. 1980. 19.Λ.η.7 Ειδικές τιμές καυσίμων 